Livecas
Livecas arba Livas (lenk. Liwiec, Liw, ukr. Лівець) – upė rytų Lenkijoje, Mazovijos vaivadijoje. Kairysis Vakarinio Bugo upės intakas. Aukščiausia upės tekėjimo vieta yra 161 m aukštyje virš jūros lygio, ties žiotimis 84 m aukštyje virš jūros lygio. Upės dešinieji intakai yra Stara Žeka, Červonka ir Medzanka, kairieji intakai yra Helenka, Kostžinas ir Osovnica. Šalia upės yra šios gyvenvietės: Viškuvas, Livas, Vengruvas, Mokobodai, Prušinas, Barchuvas, Urlė, Zavišinas, Staraviešas, Lochuvas ir Choduvas.